### Beslutning

Godkendt.

### Sagsfremstilling

## Resume og sagens baggrund

Kalundborg Kommune har oplevet en markant stigning i
antallet af studerende, hvilket har skabt et akut behov for studieegnede
boliger. For at imødekomme dette behov foreslås det at opføre midlertidige studieboliger
på [adresse] er i dialog med udviklere af studieboliger, og der
er potentiale for at opføre 200-300 boliger. Sagen behandles politisk for at
sikre rammerne for udviklingen og tiltrække investorer.

## Indstillinger

Direktøren indstiller at der arbejdes videre med at etablere midlertidige
studieboliger på [adresse] og at der kan indgås lejeaftaler på op til 30 år med udviklere
for opførelsen af midlertidige studieboliger.

## Behandling

Økonomiudvalget og Kommunalbestyrelsen.

## Sagsfremstilling

Kalundborg Kommune står over for en stor udfordring med at imødekomme den stigende efterspørgsel på studieboliger. Antallet af studerende er stiger markant fra cirka 300 til forventede 1.400, hvilket skyldes tiltrækningen af flere uddannelsesinstitutioner.

For at sikre, at alle studerende har et sted at bo ved studiestart, har kommunen tidligere indført politikken "Tag over hoved garanti". Hvis der ikke etableres flere studieegnede boliger, kan kommunen have svært ved at levere på "Tag over hovedet garantien".

Studieegnede boliger er en forudsætning for at tiltrække og fastholde studerende i kommunen. Derfor arbejder administrationen på at finde løsninger, der kan sikre tilstrækkelige studieboliger inden studiestart i 2025 og 2026.

En stor udfordring er den akutte mangel på egnede studieboliger, som skyldes den stigende efterspørgsel fra både studerende og midlertidig arbejdskraft fra virksomheder som alle efterspørger relativt små og billige boliger.

Administrationen har tidligere undersøgt mulighederne for at indgå aftaler på op til 10 år, dels for at kunne bruge en dispensationsmulighed fra planloven, og dels for at sikre fleksibilitet i forhold anvendelsen af området.

En forhånds dialog med potentielle investorer til studieegnede boliger peger dog entydigt på, at de har brug for større sikkerhed end en kortvarig lejeaftale på fx 10 år kan give.

En mulig løsning er at udleje kommunens overskydende jord på Rynkevangen i op til 30 år, hvilket vil give udviklere mulighed for at opføre og forrente deres investering.
Dette vil give den nødvendige sikkerhed for investorerne.

Administrationen er i dialog med forskellige udviklere af
studeboliger, der kan opføre midlertidige studieboliger på en kommunalt ejet
grund, Rynkevangen 10.
Det er vurderingen, at der potentielt kan opføres 200 til 300 studieboliger på
Rynkevangen 10.

Vedlagte kortbilag illustrerer området og eksempler på
midlertidige studieboliger.

*Grundlag:*

*Lejeboligmarkedet:* Den stigende efterspørgsel fra både
studerende og arbejdskraft fra virksomheder skaber en akut
mangel på egnede studieboliger.

For at kunne sikre et antal studieegnede boliger inden studiestart i 2025 er
det nødvendigt med et særligt fokus på de rammer og muligheder kommunen kan
tilbyde potentielle udviklere.

*Investorers Tillid:* Potentielle investorer til nye studieegnede boliger har
brug for større sikkerhed end en fx 10-årig lejeaftale kan give.

*Planlovens Bestemmelser:* Ifølge Planloven § 13 skal kommunalbestyrelsen
tilvejebringe en lokalplan, når det er nødvendigt for at sikre kommuneplanens
virkeliggørelse.

Ifølge planlovens §19 kan der dispenseres fra lokalplaner i op til 10 år for
midlertidige studieboliger, men Paw Hansen 10 har ikke en lokalplan, hvilket
giver kommunen mulighed for at vurdere lokalplanpligten. Udfærdigelse af en lokalplan for området kan udsætte muligheden for at etablere midlertidige studieboliger med ca. 1 år.

*Vurderinger:*

*Planloven:* Planmyndigheden, vurderer, at der ikke nødvendigvis er
lokalplanpligt for opførelsen af midlertidige studieboliger på [adresse] Antallet af studieboliger påvirker en vurdering af lokalplanpligt.

Kommuneplanrammen muliggør etablering af en campus, der inkluderer både
uddannelsesfaciliteter og boliger til studerende og undervisere.

*Tidsbegrænsede Lejeaftaler og investorers sikkerhed:* Administrationen vurderer,
at midlertidige studieboliger kan etableres på en grund lejet ud af kommunen.
Lejemål under 50 år kan i almindelighed ikke anses for usædvanlige, når det
gælder erhvervslejemål. Administrationen har indhentet en vurdering af markedslejen
fra en ejendomsmægler, og den lyder på 60 per m² per år.

*Mulige Løsninger:*

*Aftalegrundlag:* For at imødekomme investorers ønsker om sikkerhed kan en
løsning være lejeaftaler på op til 30 år. Denne model er den hurtigste i
forhold til at kunne etablere studieboliger

Alternativt kan der indgås en lejeaftale på 10 år med en bestemmelse om, at der
inden for 5 år skal udarbejdes en lokalplan for området, og at området skal
udbydes til salg. Alternativet giver et mere usikkert grundlag for potentielle
investorer.

Områderne kan udbydes til salg, men en udbuds- og salgsproces med efterfølgende
krav om en lokalplan vil forsinke studieboliger med mere ned 1 år.

*Boliger til studiestart august 2025:* Starte med et begrænset antal
studieboliger fx 75 til 100, som udføres så de harmonerer med omgivelserne.
Sideløbende kan der arbejdes på at tilvejebringe en lokalplan der sætter
rammerne for at udvikle hele området til studieboliger og andre Campus aktiviteter.

*Byggetilladelser:* Prioriteret udstedelse af byggetilladelser til udviklerne for
at muliggøre hurtig opførelse af boligerne.

Kommuneplanrammen for området: I kommuneplanen er det meste af lokalområdet
udlagt til Uddannelsesinstitutioner. Uddannelsesinstitutioner med et Campus kan
indeholde studieegnede boliger til uddannelsessøgende i området. I forbindelse
med kommuneplanrevisionen anbefales det at der tilføjes en mere tydelig passus
fx "Der kan opføres studieboliger til de uddannelsessøgende i
området."

## Økonomiske konsekvenser

En udlejning påvirker ikke kommunens økonomi, da
omkostningerne til klargøring af området dækkes via den opkrævede markedsleje
fra udviklerne.

### Sagens forløb

22/01/2025 Økonomiudvalget
Anbefales.